[{"text_idx": "#000002", "text": "La Hobito estas unu el la plej konataj mirfabeloj en la mondo. G\u0302i rakontas pri la aventuroj de la hobito Bilbo Baginzo, dek du gnomoj kaj magiisto Gandalfo. William Auld, la tradukinto de la trivoluma La Mastro de l\u2019 Ringoj, tradukis la poemojn de La hobito, kaj Christopher Gledhill tradukis la c\u0302efan parton.\nSezonoj eldonis La hobiton kiel la nau\u0306an volumon en la libroserio Mondliteraturo, en kiu antau\u0306e aperis ankau\u0306 La Mastro de l\u2019 Ringoj. La libro havas 224 pag\u0302ojn, fortikan bindon kaj trikoloran kovrilon de Mas\u0302a Baj\u0302enova. S\u0302i kreis ankau\u0306 bildojn por c\u0302iu c\u0302apitro (entute 19). La libro entenas ankau\u0306 mapon kaj etimologian klarigon pri la nomoj en la verkoj de Tolkien."}, {"text_idx": "#000003", "text": "La unua Esperanto-eldono de La hobito aperis en 2000 kaj rapidege disvendig\u0302is, same kiel la dua eldono (2005). Nun Sezonoj aperigis represon de la dua eldono kun korekto de kelkaj komposteraroj. Certe, ankau\u0306 c\u0302i tiu eldono havos bonan debiton, danke al la nova filmserio, kies unua filmo nun furoras en la mondo."}, {"text_idx": "#000004", "text": "La hobito jam estas ac\u0302etebla kontrau\u0306 18 eu\u0306roj c\u0302e la libroservo de UEA kaj c\u0302e pluraj grandaj Esperanto-libroservoj. Ruslandaj esperantistoj povas ac\u0302eti g\u0302in rekte c\u0302e Sezonoj en Kaliningrado, au\u0306 c\u0302e Svetlana Smetanina en Moskvo. G\u0302i estos vendata je rabatita prezo en BET-49 (julio 2013 en Utena) kaj en ARKONES XXIX (septembro 2013, Poznano)."}, {"text_idx": "#000005", "text": "En nia arkiva retejo estas legebla la kvina c\u0302apitro de La hobito"}, {"text_idx": "#000008", "text": "4 Responses to La hobito reaperis"}, {"text_idx": "#000009", "text": "Dankon, Lu, pro la atentigo. Mi vidas, ke ili uzis la bildon de la plej unua malmola kovrilo, ne de la nuna \u2013 mol-binda kaj centrigita.\nInterese ke informo pri la reapero aperis ankau\u0306 en \u201cThe One Ring.net\u201d, \u201cby and for fans of JRR Tolkien\u201d, jam en januaro."}, {"text_idx": "#000011", "text": "Interese ke informo pri la reapero aperis ankau\u0306 en \u201cThe One Ring.net\u201d, \u201cby and for fans of JRR Tolkien\u201d, jam en januaro."}, {"text_idx": "#000012", "text": "Vi devas esti ensalutinta por rajti komenti."}]